Danka viilmol für Diini ehrlicha SMS vu geschter obig. Us Diina Wort schpürt ma wieder amol meh Diini grossi Liabi zu miar ussa. Und das isch so schön!  Jo! Tuan Du wiiterhin Bäum versetza und mach was D'witt, aber verkrüch Dii bitte nit ins Schnäggahüsli. Bitte nit und nia bi miar. Versprich mer, dass Du vorhär immer mit miar tuasch drüber reda, wenn's amol Sacha git, wo Dii plogen oder  ärgeran wäga miar. Wäga miinem Beneh, wäga öppisem, won'i gsait oder nit gsait han - gmacht oder eba nit gmacht han.  Au i versprächa Dir immer ehrlich und offa mit Diar über mii, über Dii  und über üs z'Reda!    Jo Du häsch absolut rächt! Nit miar tüand üs no zuasätzlich ischränka mit anand ghöra und gseh! Nit am Telefon und au nit per SMS und per Mail! Und erscht rächt nit mit anand gseh und gschpühra! Das isch das, wo miar zwei jetz händ und  üs in üserer grossa, schöna und ehrlicha Liabi verbindet. Und das lömmer üs nümma neh! Gäll nu? Miar hebend zämma durch dick und dünn, in guata und schlächta Ziita, wenn's sii muass bis zum End vu da Wält!  Au i han as grosses  Vertraua zu Diar, wo mit miinera Liabi zu Diar vu Tag zu Tag wachst. Und au i will Dii nit verlüra!  Und miar tüand anand nit verlüra, wenn miar wiiterhin uf Vertraua, Ehrlichkeit und Offaheit und auf uf üseri Liabi tüand baua. Nai! Ds Gägateil wird iträtta: mit jedera Minuta, Schtund, Tag, Wucha, Monat und Johr wachsamer enger und  unzertrennbar zämma zum na zfriedna und glücklicha, vu Gott gewollta Paar! Luagand miar also Hand in Hand voller Vertraua noch vüra und laufend Schritt für  Schritt in d'Zuakunft, ohni probiara ds Ziel schu z'Gesh, sondern gnüssend  jeda gemeinsami Augablick, wo üs uf däm Wäg döt hii gschenkt wird!